Valg af køkkenløsning afdeling 1 Lejerbo

HTH ramme projekt udarbejdet af bestyrelsen i samarbejde med HTH

Med ramme projekt menes der, at bestyrelsen har udarbejdet 3 stk HTH køkken muligheder, for at imødekomme så mange som muligt.

# Definition af de tre køkkenløsninger

* Der er defineret et standard/fraflytterkøkken baseret på bibeholdelse af den 1 fasede elinstallation og gassen, som er det mindste et nyt køkken skal indeholde.
* Med standard/fraflytter køkkenet menes der det mindste et køkken må indeholde med mindre særlige forhold gør sig gældende f.eks. taglejligheder med skrå væge. Det reducerede og tilpassede køkken skal i så fald godkendes af varmemesteren
* Der er defineret et tilvalgs standard køkken baseret på bibeholdelse af den 1 fase elinstallation og gassen og med en stor grad af valgfrihed, med hensyn til opbygning og indretning af køkkenet.
* Der er defineret et køkken baseret på at elinstallationen opgraderes til en 3 faset elinstallation, med eller uden gas, og med en stor grad af valgfrihed, med hensyn til opbygning og indretning af køkkenet.
* Der er i samarbejde med HTH udarbejdet et valgkatalog der beskriver graden af valgfrihed og beskriver valgmuligheder f.eks. hvilke linoleumsgulvbelægninger der kan vælges, valg af vandhaner og evt fliser er andre eksempler, se katalog fra HTH.



Figur Standard/fraflytterkøkken

# Beskrivelse af køkkenløsning 1, standard/fraflytter køkkenet

## Et standard/fraflytter HTH køkken som definerer det mindste et køkken **skal** indeholde. Køkkenet er det Lejerbo skal installere hvis de ønsker at udskifte et udslidt køkken efter en fraflyttet lejer.

1. Bibeholdelse af gassen
2. Bibeholdelse af den 1 fasede elinstallation
3. Afsætning af vandtilslutning til en vaske-opvaskemaskine, der afproppes, dvs. der monteres ikke en tappehane for tilslutning.
4. 1 stk. ny 230 V automatsikring for stikkontakter placeret under overskabe, og således at hullerne i stikkontakterne vender udad og ikke nedad, der opsættes 3 stk. fordelt på 2 grupper, hvilket er lovens krav.
5. 1stk ny 230 V automatsikring for vaske-opvaskemaskine, stikkontakt opsættes under håndvask.
6. Der monteres runde LED lys under overskabe som kan tændes fra egen kontakt.
7. Der afsættes en stikkontakt for senere tilslutning af en emhætte
8. Ved siden af håndvaske skabet, hvor vaske-opvaskemaskinen kan placeres, indsættes et brede 60 cm underskab med udtræks skuffer på egen sokkel, så det kan fjernes.
9. Der indsættes et brede 50 cm underskab med 4 skuffer, hvoraf 2 skuffer indrettes med plastikindsatse til bestik.
10. Skabe med brede mindre end 50 cm indrettes med en hylde.
11. Der afsættes en stikkontakt til køl-fryseskab
12. Der afsættes en stikkontakt til el-ovn i gaskomfur
13. Vandhane placeres i bordplade, hvis muligt.
14. På bagside af døren til rummet under håndvasken monteres et stativ for en skraldepose
15. Stikkontakter skal være med jordben tilsluttet en aktiv beskyttelsesleder

## Der vil i forbindelse med en køkkenrenovering blive etableret en beskyttelses leder fra kælder fremført til tavle via plastkanaler for antenne kabler placeret i opgange, dette er en del af HTH køkkenprojektet.

Lejerbo etablerer en beskyttelsesleder i kælderen med tilslutningsstæder ud for hver opgang.

## Dette for at opfylde gældende og kommende lovkrav om el-sikkerhed fremadrettet, så elinstallationerne i køkkenerne er fremtidssikret med hensyn til el sikkerhed.

# Beskrivelse af køkkenløsning 2, tilvalgs standardkøkkenet

## Man kan bygge videre på​ et​ standard HTH køkken, med hensyn til:

* Valg af køkken opbygning valg af ekstra køkkenelementer og indretning af køkkenelementer f.eks. udtræks skuffer i alle skabe, fronter, greb/ingen greb, bordplader mv.
* Vandhaner, vaske, fliser​, LED lys, lister​ mv. Dog begrænset udvalg se HTH valgkatalog.
* Stikkontakter kan valgfrit fræses ind i vægen hvis det ønskes og det er muligt, selvfølgelig mod en merpris.
* Med hensyn til LED lys kan man vælge lyslister placeret under dørene på overskabene.

# Hvornår skal man vælge køkken løsning nr. 2

* Hvis man vil have et prisbilligt køkken og **ikke** har behov for f.eks. Induktions kogeplader eller et elkomfur og andre el apparater der trækker meget strøm, men gerne vil kunne indrette og udstyre dit køkken efter eget ønske, i henhold til tilvalgs kataloget, udarbejdet af bestyrelsen og HTH.
* Man skal også vælge løsning 2 hvis man vil have mulighed for en vaske-/opvaskemaskine da der skal etableres en aftapningshane for vand samt afløb til maskinen, stikkontakten er installeret. Opmærksomheden henledes på at man således kun kan få en vaske eller opvaskemaskine, har man behov for begge dele skal man vælge køkkenløsning 3.

# OBS: man kan ikke installere induktionskogeplader i køkken løsning 2, da disse kræver en sikring på mindst 32 A, dette er ikke tilladt i Danmark.

* Der kan med den kollektive råderet i øjeblikket. laves køkken for maksimalt 123816 kr.
* Hvis et køkken er blevet moderniseret for et mindre beløb, vil lejen eller en ny lejer, senere kunne udbygge køkkenet op til max beløbet.
* Det er muligt at få en emhætte med kulfilter som en del af køkkenprojektet, men ikke andre hårde hvidevarer, dem skal lejeren selv skaffe eller genbruge eksisterende hårde hvidevarer. Det betyder at emhætten er en fast del af køkkenet

# Beskrivelse af køkkenløsning 3 tilvalgs standardkøkkenet

# Man kan bygge videre på et HTH standard køkken baseret på at elinstallationen opgraderes til en 3 faset elinstallation i stedet for en 1 faset elinstallation.

* Man kan lave et HTH køkken baseret på at elinstallationen bliver opgraderet til en 3 faset elinstallation og med mulighed for at afblænde gassen, det er ikke et krav. En 3 faset elinstallation giver mulighed for at få elkomfur eller induktions kogeplader i bordpladen kombineret med en ovn​ og div andre køkken hvidevarer såsom mikrobølgeovn mv.​
* Desuden vil stikkontakterne i køkkenet blive fordelt på de 3 faser så man kan have flere køkkenmaskiner kørende samtidig.
* Der er de samme valg​, som for tilvalgs standardkøkkenet, ​ med hensyn til valg af køkken opbygning valg af køkkenelementer fronter, greb, bordplader, vandhaner, vaske, fliser​, LED lys​ mv, ud fra et tilvalgs katalog udarbejdet i samarbejde med HTH.
* Med hensyn til LED lys kan man vælge lyslister placeret under dørene på overskabene.

# Hvornår skal man vælge køkken løsning nr. 3, tilvalgs standardkøkkenet, opgraderet til 3 faset elinstallation.

* Det skal man, hvis man ønsker at installerer induktionskogeplader, vaske- og opvaskemaskine, og ønsker at kunne have mange el apparater i gang samtidig, det er valgfrit om man vil afproppe gassen eller beholde den.
* OBS: induktionskogeplader skal være standardmål 60 gange 52 cm max.
* Der kan med den kollektive råderet i øjeblikket laves køkken for maksimalt 123816 kr.
* Hvis et køkken er blevet moderniseret for et mindre beløb, vil lejen eller en ny lejer, senere kunne udbygge køkkenet op til max beløbet.
* Det er muligt at få en emhætte med kulfilter som en del af køkkenprojektet, men ikke andre hårde hvidevarer dem skal lejeren selv skaffe eller genbruge eksisterende hårde hvidevarer. Det betyder at emhætten er en fast del af køkkenet

# Eksempel på et fuldt udbygget køkken, med opgraderet 3 faset elinstallation

